text: Yasmin G. Calizaya Quispe 28 watayuq, pay Tupiza jap'iymanta Sucre-Bolivia suyumanta kachkan. Kay podcaspi K'illpa raymimanta parlariwanchik. Kay raymiqa sapa iskay wata jatunpi raymichakun. Chanta kay raymiqa chiri mit'allapi raymichakun imaraykuchus kay pachapi Apus, wak'as uywakunamanta yurarikusqankurayku. Kay raymiqa phichqa p'unchaw junt'ata raymichakun. Yasmin ñiwanchik kay raymichayqa may allin kasqanta, mana raymichakusqanraykullachu mana chayqa takiykuna, aqha, mikhuna may allin kaq kasqa. K'alaparita mikhuq kasqanku, kay mikhunaqa lluch'usqa sarayuq, llama aychayuq, pupusayuq, chachakumayuq, uchuyuq chanta lluphi rumiyuq ima. Yasminqa wawa kachkaspa kay raymikunaman riyta yachaq kasqa. Chanta pay kutiyta munanman kay k'acha raymiman.